Du har kanskje sett denne krabaten før? Men har du sett hvor den ser på innsiden?
Du skal nå få en innføring i disseksjon av en blekksprut.
Hos blekkspruten finner du den ventrale siden
der sifonen sitter. Den anteriore siden av dyret er den veien armene peker, mens den posteriore siden er den motsatte enden der finnene sitter.
Ved hjelp av en saks åpner du dyret forsiktig ved å klippe opp kappen på langs.
Kappen er spiselig, men vi anbefaler dere ikke å ta med denne hjem for å lage calamari.
Innvollsekken er dekket av en tynn hinne, og denne skal fjernes forsiktig.
Strukturene spres forsiktig til siden. I nærheten av spiserøret kan man finne leveren
en langstrakt, brunaktig pølse. På dorsalsiden finner man et langt spiserør som kommer fra munnen.
Denne ender i en magesekk med en blindtarm noe bak i dyret.
Her gjør altså tarmsystemet en U-sving opp til rektum og anus på ventral side.
Ved basis av hver gjelle sitter et gjellhjerte. Dette er små, muskuløse utposninger av venene som går til gjellene.
Herfra går blodet til det egentlige hjertet via de to auriklene til hjertets hovedkammer.
Her ser du den bakerste delen av tarmen ved anus som munner ut i eller like bak traktåpningen.
Parallelt med tarmen ligger den mørkt fargede blekksekken.
Avføring og blekk følger vannet ut gjennom trakten.
Vær forsiktig så du ikke stikker hull på den, for da blir det fryktelig mye gris.
Du skal nå finne munnen eller papegøyenebbet, og skrapetungen eller radula.
Radulaen har samme farge som vevet den sitter på, så det er smart å trekke den forsiktig ut.
Til slutt, du skal finne pennen til blekkspruten.
Du må først bruke skalpell for å dra ut skallet fra muskulaturen dorsalt til kappen.
Det er også morsomt å sammenligne skallet eller pennen med skallet til Nautilus.
Nå er det deres tur. Håper denne videoen har hjulpet med forståelsen.
Lykke til på disseksjonsdagen!